ઉલ્લેખનીય છે કે 1962 થી બેડમિન્ટન એશિયન ગેમ્સનો હિસ્સો છે. ત્યારથી અત્યાર સુધી ભારતનો કોઈ પણ શટલર કોઈ પણ કેટેગરીમાં બ્રોન્ઝ મેડલથી આગળ વધી શક્યો નથી. પીવી સિંધુની જીત બાદ આ પહેલો મોકો છે જ્યારે એશિયન ગેમ્સના ઈતિહાસમાં ભારતને ઓછામાં ઓછુ સિલ્વર મેડલ તો મળશે. એટલે કે પીવી સિંધુ ભારતીય બેડમિન્ટનના ઈતિહાસમાં વધુ એક નવો ઈતિહાસ લખી ચૂકી છે. ફાઈનલમાં તેનો મુકાબલો 28 ઓગસ્ટના રોજ રમવામાં આવશે. સિંધુ પાસે વધુ એક ચાન્સ હશે જ્યારે તે સાયનાની હારનો બદલો લઈ શકે અને ભારતને ગોલ્ડ અપાવી શકે.